Slavonski Brod

Slavonski Brod er en by ved elven Sava i Kroatia, med et folketall på rundt 45 000. 

 Historie 
Byen ble kalt Marsonia under Romerriket og Brod na Savi fra 1244 til 1934. Byen ligger i området Slavonia, og er senteret i fylket Brod-Posavina. Byen har også en havn, og ligger ca. 197 km sørøst for Zagreb.

Sentralt i byen finnes den barokke Brod festning.

Navnet Slavonski henviser til Slavonia. Ordet brod betyr «skip» på moderne kroatisk, men byens navn stammer fra en eldre betydning av ordet – «vadested».

 Kommunikasjonsknutepunkt 
Fra Slavonski Brod går det bro over til byen Brod i Republika Srpska i Bosnia-Hercegovina. Byen utviklet seg i stor grad på grunn av dette strategisk viktige kryssingspunktet over elva Sava mot Bosanski Brod i Bosnia-Hercegovina.

I dag går motorveien Zagreb–Lipovac–Beograd (E70, A3) og jernbanen Zagreb–Vinkovci–Beograd gjennom byen. En ny og moderne motorvei er under konstruksjon, den internasjonale gjennomfartsåren 5C, som vil knytte Nord-Europa og Ungarn med Kroatia (Slavonia), Bosnia-Hercegovina og igjen Kroatia (Dalmatia). Denne motorveien vil gå om lag 16 km fra sentrum av byen. Når denne veien står ferdig vil Slavonski Brod ble ett av de store knutepunktet for motorveiene som går nord-sør og øst-vest.

 Referanser 

 Eksterne lenker 


Kategori:Byer i Kroatia
Kategori:Brod-Posavina fylke